اینگیلیستانلی شاعر و اویون یازاری ویلیام شکسپیرین مشهور اثری رومئو و ژولیتی یازدیغی لندن‌ده‌کی آدرسی معین ائدیلدی.
اینگیلیس دؤولت یایین قورولوشو بی‌بی‌سی‌نین خبرینه گؤره، تاتر تاریخ‌چی‌سی جفری مارش بیر سیرا تاریخی دلیلی مقایسه ائد‌رک، شکسپیرین ۱۵۹۷-۱۵۹۸.جی ایللرده لندن‌ده یاشادیغی آدرسی تاپدی.
اون ایله یاخین بیر آراشدیرما آپاران مارش، شکسپیرین آدرسینی لندنین دوغوسونداکی بی‌شوپس‌گیت سمتین‌ده، گریت سن هلنز جاده‌سی ۳۵ نؤمره اولاراق معین ائتدی.
شکسپیرین رومئو و ژولیت اویونونو یازدیغی زامان یاشادیغی دوشونوله‌ن آدرس‌ده بو گون ایش مرکزی یئرلشیر.
شکسپیر قلمه آلدیغی ۳۷ تاتر اثری و ۱۵۴ شعرله اینگیلیس و دونیا ادبیاتینین کلاسیکلری آراسین‌دا یئر آلیر.
اینگیلیس اددبیاتچینین، ۱۵۸۵ – ۱۶۱۲.جی ایللرده لندن‌ده فرق‌لی آدرسلرده یاشادیغی بیلینیر.
